32001R2066
L 278/9
JURNALUL OFÍCIAL AL UNIUNII EUROPENE
REGULAMENTUL (CE) NR. 2066/2001 AL COMISIEI
din 22 octombrie 2001
de modificare a Regulamentului (CE) nr. 1622/2000 în ceea ce privește utilizarea lizozimei în produsele vitivinicole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), astfel cum a fost modificat ultima dată prin Regulamentul (CE) nr. 2826/2000 (2), în special articolul 46,
întrucât:
(1)
Anexa IV la Regulamentul (CE) nr. 1493/1999 permite adaosul de lizozimă la produsele vitivinicole în cauză.
(2)
Regulamentul (CE) nr. 1622/2000 al Comisiei din 24 iulie 2000 de stabilire a anumitor norme de aplicare ale Regulamentului (CE) nr. 1493/1999 privind organizarea comună a pieței vitivinicole și de stabilire a unui cod comunitar al practicilor și tratamentelor oenologice (3), astfel cum a fost modificat ultima dată prin Regulamentul (CE) nr. 1655/2001 (4), stabilește, în special, restricții și cerințe referitoare la folosirea anumitor substanțe autorizate prin Regulamentul (CE) nr. 1493/1999. Dozele maxime permise ale substanțelor respective sunt menționate în anexa IV.
(3)
Experimentele întreprinse de două state membre cu privire la folosirea lizozimei în vinificare au confirmat că adaosul acestei substanțe este deosebit de benefic pentru stabilizarea vinurilor și permite producția unor vinuri de calitate cu un conținut redus de bioxid de sulf. Ca urmare, ar trebui permisă folosirea lizozimei și să se stabilească dozele maxime în conformitate cu cerințele tehnologice demonstrate în cadrul experimentului.
(4)
Regulamentul (CE) nr. 1622/2000 trebuie prin urmare modificat în așa fel încât să permită utilizarea lizozimei ce îndeplinește criteriile de puritate stabilite de Directiva 96/77/CE a Comisiei din 2 decembrie 1996 de stabilire a unor criterii specifice de puritate pentru aditivii alimentari, alții decât coloranții și îndulcitorii (5), astfel cum a fost modificată ultima dată prin Directiva 2001/30/CE (6).
(5)
Comitetul de gestionare a vinului nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Regulamentul (CE) nr. 1622/2000 se modifică după cum urmează:
1.
se inserează următorul articol (11a):
„Articolul 11a
Lizozima
Lizozima, a cărei folosire este menționată în anexa IV punctul (1) litera (r) și punctul (3) litera (zb) la Regulamentul (CE) nr. 1493/1999, se poate utiliza doar dacă îndeplinește cerințele prevăzute în anexa VIIIa la prezentul regulament.”;
2.
în anexa IV, se adaugă la tabel următorul text:
„Lizozimă (1)
500 mg/l (7)
500 mg/l (7)
3.
se inserează anexa VIIIa, al cărei text se află în anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 octombrie 2001.